Har du lyst til et sommerferiejob - så kan det være dig, vi mangler som sommerferieafløser på Regionshospitalet Gødstrup

Serviceafsnittet på Regionshospitalet Gødstrup, Ringkøbing Sundhedshus, Center for Sundhed i Holstebro, Lemvig Sundhedshus samt Tarm Sundhedshus mangler sommerferieafløsere i ugerne 27 til 32 (01-07-2024 – 11-08-2024) Man skal kunne arbejde hele perioden. Der skal påregnes oplæring inden arbejdsstart i uge 26. Der vil evt. være mulighed for, at fortsætte som afløser efterfølgende i weekender/helligdage/ferier mm.

* Ansættelsesnorm: 37 timer gennemsnitlig pr. uge
* Arbejdstid: Hverdage i tidsrummet 06.00-23.00 samt nogle weekender
* Arbejdets art: Service- og rengøringsopgaver, patienttransporter, depotarbejde og lignende

**Personlige kvalifikationer**

Serviceafsnittet lægger vægt på at ansætte medarbejdere, som er over 18 år, er fleksible, servicemindede, har gode samarbejdsevner og som forstår, at se muligheder frem for begrænsninger. Man skal have situationsfornemmelse og være i stand til, at omgås mange mennesker i en travl hverdag. IT-kompetencer på brugerniveau forventes.

**Generelt om Serviceafsnittet**

Serviceafsnittet er organiseret under Driftsafdelingen og varetager opgaver inden for rengøring, service- og portørarbejde, depot, samt tøj- og affaldshåndtering m.v.

På denne måde understøtter Serviceafsnittet patientplejen på hospitalerne.

Yderligere oplysninger om stillingerne i Gødstrup gives ved henvendelse til servicelederne:

**Hverdage i tidsrummet kl. 07:00-12:00**

Jan Ole Olesen Tlf 7843 1821

Ann Kellerup Kyndesen Tlf 7843 1822

Jacob Nonbo Eldrup Tlf 7843 1823

Daniel S. Mogensen Tlf 7843 1825

Helle Milter Christensen Tlf 7843 1826

Ved spørgsmål til stillinger i Ringkøbing Sundhedshus, Center for Sundhed i Holstebro, Lemvig Sundhedshus og Tarm Sundhedshus kan Serviceleder Helle Marie Jensen træffes på Tlf 4019 3115.

Løn- og ansættelsesforhold i henhold til gældende overenskomst.

Ansættelse er betinget af en tilfredsstillende børneattest.

På ansøgningen skal det fremgå tydeligt, hvilken matrikel der ønskes ansættelse på

F.eks. "Mrk. Lemvig Sundhedshus"

Ansøgningsfristen er 26. april 2024 men send gerne din ansøgning i dag, da vi indkalder til samtaler løbende.